stanford-oval/wikipedia huggingface dataset:
Nick Pope (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nicholas David Pope
Syntymäaika: 19. huhtikuuta 1992 (ikä 32)
Syntymäpaikka: Soham, Englanti
Pelipaikka: Maalivahti
Pituus: 198 cm 
Seura
Seura: Newcastle United
Junioriseurat
–2008: Ipswich Town FC
Seurat
| Vuodet | Seura | O | (M) |
| 2008–2011 | Bury Town |  ? | (?) |
| 2011–2016 | Charlton Athletic | 33 | (0) |
| 2011 | → Harrow Borough | 15 | (0) |
| 2011–2012 | → Welling United | 2 | (0) |
| 2012 | → Welling United | 2 | (0) |
| 2013 | → Cambridge United | 9 | (0) |
| 2013 | → Aldershot Town | 5 | (0) |
| 2013 | → York City | 2 | (0) |
| 2014 | → York City | 20 | (0) |
| 2014 | → Bury | 22 | (0) |
| 2016–2022 | Burnley | 141 | (0) |
| 2022– | Newcastle United | 52 | (0) |
Maajoukkue
| 2018– | Englanti | 10 | (0) |
 Seurajoukkueuran tilastot kattavat vain kansalliset sarjat, päivitetty 15. kesäkuuta 2024.  Maajoukkueuran tilastot päivitetty 2. kesäkuuta 2023.
Nicholas David Pope (s. 19. huhtikuuta 1992 Soham, Englanti) on englantilainen jalkapalloilija, joka on pelipaikaltaan maalivahti. Hän edustaa Englannin Valioliigassa pelaavaa Newcastle Unitedia, johon hän siirtyi kesällä 2022 edustettuaan kuusi kautta Burnleyä. Hän on pelannut Englannin maajoukkueessa vuodesta 2018 alkaen.
Seurajoukkueura

Pope aloitti pelaajauransa Ipswich Townin nuorten juniorijoukkueessa, ja täytettyään 16 vuotta hän siirtyi Bury Townin joukkueeseen. Toukokuussa 2011 hän allekirjoitti sopimuksen Englannin ykkösliigassa pelaavan Charlton Athleticin kanssa. Tämän jälkeen hän on pelannut lainasopimuksilla Harrow Boroughissa, Welling Unitedissa, Cambridge Unitedissa, Aldershot Townissa, York Cityssä ja Buryssä.
Heinäkuussa 2016 Pope siirtyi Englannin Valioliigassa pelaavan Burnleyn joukkueeseen. Tulokaskaudellaan hän pelasi vain cup-otteluita, mutta kaudella 2017–2018 Valioliigassa 35 ottelua. Syyskauden 2018 hän kärsi olkapäävammasta eikä pelannut liigaotteluita koko kaudella. Hän pelasi joukkueensa kaikki 38 liigaottelua kaudella 2019–2020, 32 liigaottelua kaudella 2020–2021 ja 36 liigaottelua kaudella 2021–2022.
Pope siirtyi kesällä 2022 Newcastleen, ja pelasi kaudella 2022–2023 yhtä vaille kaikki valioliigaottelut. Kaudella 2023–2024 hän pelasi 14 ensimmäistä valioliigaottelua ja viisi Mestarien liigan ottelua, kunnes sai joulukuun alussa olkapäävamman, joka piti hänet sivussa toukokuun alkuun. Hän palasi kentille Valioliigan päätöskierroksella.
Maajoukkueura

Pope on vuodesta 2018 ollut Englannin A-maajoukkueessa varamaalivahtina. Hän kuului vuosien 2018 ja 2022 MM-kisajoukkueeseen, muttei päässyt pelaamaan kummassakaan turnauksessa. Ensimmäisen kerran Pope pääsi maajoukkueessa pelaamaan kesäkuussa 2018, kun hän tuli ystävyysottelussa Costa Ricaa vastaan kentälle 65. minuutin kohdalla. Marraskuussa 2019 hän pelasi kokonaan EM-karsintaottelun Kosovoa vastaan. Vuonna 2020 hän pelasi kaksi ystävyysmaaottelua, vastustajina Wales ja Irlanti, sekä vuonna 2021 kolme MM-karsintaottelua, vastustajina San Marino, Albania ja Puola. Maaliskuussa 2022 Pope pelasi ystävyysottelun Norsunluurannikkoa vastaan. Näissä kahdeksassa otteluissa hän päästi vain yhden maalin, jonka teki Puolan Jakub Moder. Syyskuussa 2022 Pope pelasi Kansojen liigassa Italiaa ja Saksaa vastaan, ja ensimmäisessä hän päästi yhden maalin ja tasapeliin päättyneessä jälkimmäisessä ottelussa kolme maalia.
Norman Burton

Norman Burton (5. joulukuuta 1923 New York – 29. marraskuuta 2003 Imperial, Kalifornia), näyttelijänä toisinaan myös nimellä Normann Burton, oli yhdysvaltalainen elokuva- ja televisionäyttelijä. Hän näytteli muun muassa Felix Leiterin roolin James Bond -elokuvassa Timantit ovat ikuisia vuonna 1971. Hän esiintyi myös katastrofielokuvassa Liekehtivä torni ja televisiosarjassa Wonder Woman (1975–1979) sen toisella esityskaudella. Burton edusti ja opetti metodinäyttelemistä.
Burton kuoli kuusi päivää ennen 80-vuotispäiväänsä liikenneonnettomuudessa lähellä Kalifornian ja Arizonan osavaltioiden rajaa.
Valikoitu filmografia

Nukkelaakso (Valley of the Dolls, 1967)
Apinoiden planeetta (Planet of the Apes, 1968)
Timantit ovat ikuisia (Diamonds Are Forever, 1971)
Pako apinoiden planeetalta (Escape from the Planet of the Apes, 1971)
Liekehtivä torni (The Towering Inferno, 1974)
Bloodsport – viimeiseen asti (Bloodsport, 1988)
American Ninja 5 (1993)
Aiheesta muualla

Norman Burton Internet Movie Databasessa. (englanniksi)
Norman Burton Allmoviessa (englanniksi)
Beth Orton

Beth Orton
Elizabeth Caroline ”Beth” Orton (s. 14. joulukuuta 1970) on brittiläinen laulaja-lauluntekijä. Hän on tullut tunnetuksi ”folktronica”-soundistaan, joka yhdistelee kansanmusiikin ja electronican vaikutteita.
Orton teki 1990-luvulla yhteistyötä William Orbitin ja Chemical Brothersin kanssa. Hänen ensimmäinen sooloalbuminsa Superpinkymandy (1993) julkaistiin ainoastaan Japanissa ja vain noin 5 000 kappaleen painoksena. Hän nousi suurempaan yleisön tietoisuuteen albumillaan Trailer Park vuonna 1996.
Ortonille on myönnetty vuonna 2000 parhaan naisartistin BRIT-palkinto. Muusikko sairastaa Crohnin tautia ja synnytti tyttären joulukuussa 2006.
Diskografia > Albumit

SuperPinkyMandy (1993)
Trailer Park (1996)
Central Reservation (1999)
Daybreaker (2002)
The Other Side of Daybreak (2003)
Pass In Time: The Definitive Collection (2003)
Comfort of Strangers (2006)
Weather Alive (2022)
Diskografia > EP:t

Best Bit EP (Terry Callierin kanssa 1997)
Concrete Sky EP (2002)
Discover Beth Orton (2008)
Diskografia > Singlet

"Don't Wanna Know 'Bout Evil" (1992)
"She Cries Your Name" (1996)
"Touch Me With Your Love" (1996)
"I Wish I Never Saw the Sunshine" (1997)
"Someone's Daughter" (1997)
"She Cries Your Name" (1997)
"Stolen Car" (1999)
"Central Reservation" (1999)
"Anywhere" (2002)
"Thinking About Tomorrow" (2003)
"Conceived" (2005)
"Shopping Trolley" (2006)
"Heart of Soul" (2006)
"Something More Beautiful" (2012)
"Magpie" (2012)
"Call Me the Breeze" (2012)
"Moon" (2016)
"I Never Asked to Be Your Mountain" (The Chemical Brothersin kanssa) (2018)
Aiheesta muualla

Viralliset sivut (englanniksi)
Baskimaa (itsehallintoalue)

| Baskimaa Euskadi (bask> ) País Vasco (esp.) |
| --- | --- |
 Gasteizko mendiak (esp. Montes de Vitoria).
 Lippu:  Vaakuna
 Sijainti Espanjassa.
Valtio:  Espanja
Maakuntia:  3
Kuntia:  251
Itsehallinto:  25. lokakuuta 1979
Hallinto:  
 – hallinnollinen keskus:  Vitoria-Gasteiz (de facto)
 – Aluejohtaja:  Iñigo Urkullu (EAJ-PNV)
Edustus:  Espanjan parlamentti
 – Kongressi:  19 paikkaa
 – Senaatti:  3 paikkaa
Pinta-ala:  7 234 km² (14.)
Väkiluku (2017):  2 194 158 (7.)
 – väestötiheys:  303 as./km²
Kielet:  baski ja espanja
Symbolit:  
 – Kansallislaulu:  Eusko Abendaren Ereserkia
Lyhenteet:  
 – ISO 3166:  PV
 
Eusko Jaurlaritza
Baskimaa (baskiksi Euskadi, esp. País Vasco) on itsehallintoalue Pohjois-Espanjassa Atlantin rannikolla. Baskimaan epävirallinen pääkaupunki on Vitoria-Gasteiz. Historiallinen Baskimaa, baskien asuinalue, käsittää itsehallintoalueen lisäksi Navarran sekä Pohjoisena Baskimaana tunnetun alueen Ranskan puolella.
Baskimaan itsehallintoalueen rajanaapureita ovat Cantabrian, Kastilia ja Leónin, La Riojan ja Navarran itsehallintoalueet sekä Ranskan Pyrénées-Atlantiquesin departementti.
Aluejako

Baskimaa koostuu kolmesta maakunnasta:
Álava (baskiksi Araba), pääkaupunki Vitoria-Gasteiz
Gipuzkoa (esp. Guipúzcoa), pääkaupunki San Sebastián (baskiksi Donostia)
Biskaja (baskiksi Bizkaia, esp. Vizcaya), pääkaupunki Bilbao (baskiksi Bilbo)
Maakunnat jakaantuvat kaikkiaan 251 kuntaan, joista 51 sijaitsee Álavassa, 88 Gipuzkoassa ja 112 Biskajassa.
Aluejako > Suurimmat kaupungit

|  | Kaupunki | Asukasluku (2017) |
| --- | --- | --- |
| 1. | Bilbao | 345 110 |
| 2. | Vitoria-Gasteiz | 246 976 |
| 3. | San Sebastián | 186 370 |
| 4. | Barakaldo | 100 313 |
| 5. | Getxo | 78 406 |
| 6. | Irun | 61 855 |
| 7. | Portugalete | 46 120 |
| 8. | Santurtzi | 45 765 |
| 9. | Basauri | 40 877 |
| 10. | Errenteria | 39 439 |
Talous

Baskimaa on eräs Espanjan vauraimmista alueista. Suurimmat teollisuudenalat ovat perinteisesti olleet metalliteollisuus ja laivanrakennus. Bilbaon ympäristössä oli aikoinaan suuret malmiesiintymät. Nykyisin merkittävin teollisuudenala on koneenrakennus. Teollisuus on monipuolista, ja myös kemian ja petrokemian sektorit ovat merkittäviä.
Baskimaan bruttokansantuote henkeä kohti on korkeampi ja työttömyysprosentti merkittävästi alhaisempi kuin muualla Espanjassa.
Politiikka

Baskimaan parlamentin puolueita ovat Baskien kansallispuolue (28 paikkaa), EH Bildu (18), Elkarrekin Podemos (11), Partido Socialista de Euskadi-Euskadiko Ezkerra (9) ja kansanpuolue (9). Itsehallintoalueen johtajana (lehendakari) toimii Baskien kansallispuolueen Iñigo Urkullu.
Baskimaan itsenäisyyttä kannatti 24 prosenttia ja vastusti 63 prosenttia vuonna 2016. Vuonna 2011 terroristijärjestö ETA ilmoitti lopettavansa aseellisen taistelun lopullisesti.
Aiheesta muualla

Kuvia tai muita tiedostoja aiheesta Baskimaan itsehallintoalue Wikimedia Commonsissa
Espanjan itsehallintoalueet
Andalusia
Aragonia
Asturia
Baleaarit
Baskimaa
Cantabria
Extremadura
Galicia
Kanariansaaret
Kastilia-La Mancha
Kastilia ja León
Katalonia
Madrid
Murcia
Navarra
La Rioja
Valencia
Baskimaan kartta.
Baskimaan parlamentin kokoonpano vuoden 2020 vaalien mukaan.
Nasserjärvi

| Nasserjärvi arab>  بحيرة ناصر‎, Buhayrat Nasir |
| --- | --- |
 Abu Simbelin temppelit Nasserjärven äärellä.
Valtiot:   Egypti  Sudan
Koordinaatit:  22°30′N, 31°52′E
Laskujoki:  Niili 
Mittaustietoja
Pinnankorkeus:  179  m 
Pituus:  500  km
Leveys:  35  km 
Pinta-ala:  5 250 km2 
Tilavuus:  132 km3 
Suurin syvyys:  25  m 
 fiNasserjärvi 
Nasserjärven sijainti
Näkymä Nasserjärvelle Abu Simbelin alueelta.
Nasserjärvi (arab. بحيرة ناصر‎, Buhayrat Nasir) on suuri tekojärvi eteläisen Egyptin ja pohjoisen Sudanin alueella. Se on muodostunut Assuanin padon rakentamisen seurauksena. Järvi on nimetty Egyptin presidentin Gamal Abdel Nasserin mukaan. Tarkkaan ottaen vain järven Egyptin puoleinen osa (83 % järven pinta-alasta) on nimeltään Nasserjärvi, sudanilaiset kutsuvat oman valtionsa alueella olevaa järven eteläosaa nimellä Nubianjärvi.
Nasserjärvi on noin 550 kilometriä pitkä ja sen leveys on noin 35 kilometriä leveimmältä kohdalta. Järven pinta-ala on noin 5 250 neliökilometriä. Järven tieltä jouduttiin siirtämään satoja tuhansia ihmisiä uusille asuinpaikoille. Myös useita arkeologisesti tärkeitä kohteita, kuten Abu Simbel, purettiin ja siirrettiin kivi kiveltä uuteen paikkaan.
Aiheesta muualla

Kuvia tai muita tiedostoja aiheesta Nasserjärvi Wikimedia Commonsissa
↑  http://www.geonames.org/369348. Tieto on haettu Wikidatasta.
Bedlingtoninterrieri

| Bedlingtoninterrieri |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 1 136 
Rodun syntyaika:  1800-luku
Alkuperäinen käyttö:  perheen monitoimikoira; toi perheelle ruokaa, piti jyrsijät kurissa ja toimi lasten vahtina
Nykyinen käyttö:  seurakoira
Elinikä:  11-16 vuotta
Muita nimityksiä:  bedlari, vanupuikko[lähde? ], Bedlington Terrier, terrier de Bedlington, bedlingtoni terjer
FCI-luokitus:  ryhmä 3 Terrierit alaryhmä 1 Isot ja keskikokoiset terrierit #9
Ulkonäkö
Paino:  8–10,5 kg
Säkäkorkeus:  n. 41 cm
Väritys:  sininen, maksan- tai hiekanvärinen - tan värisin merkein tai ilman
Bedlingtoninterrieri (engl. Bedlington Terrier) on brittiläinen koirarotu. Rotu on harvinaistunut, vaikka sitä on kasvatettu Suomessakin jo vuosikymmeniä.
Ulkonäkö

Bedlingtoninterrierin säkäkorkeus on noin 41 cm. Rodulle karitsan tapaisen ulkonäön antaa sen kaareva selkä ja kummallisen näköinen pää. Pää on muodoltaan päärynämäinen, kallo on kapea ja selvästi pyöristyvä, päälaella tupsu. Bedlingtoninterrierin muotoja korostetaan näyttelyissä trimmaamalla niiden turkkia eri muotoiseksi kuin se luonnollisesti olisi. Muun muassa pää trimmataan pyöreähköön muotoon, jotta se saadaan näyttämään soikealta ja otsapengermättömältä. Silmät ovat pienet ja sijaitsevat syvällä. Korvat ovat keskipitkät ja kapeat, korvien päissä on tupsut. Häntä on melko pitkä ja alaspäin kaareutuva. Karva on paksuhkoa, pellavamaista ja kihartuu päässä. Väriltään koira on siniharmaa, maksanvärinen, hiekanruskea, tai edellä mainittujen värien sekoitus.
Luonne

Bedlingtoninterrieri on rohkea, rauhallinen, ystävällinen ja älykäs. Bedlingtoninterrieri on kotioloissa miltei huomaamaton, mutta ärsytettynä siitä tulee rohkea. Bedlingtoni tulee hyvin toimeen muiden koirien kanssa, ja myös muiden eläinten, kunhan Bedlingtoninterrieri on kasvanut niiden kanssa. Bedlarit haukkuvat vain tarvittaessa. Karitsamaisesta ulkonäöstään huolimatta bedlingtoninterrieri oli ennen aggressiivinen ja erittäin hyvä metsästyskoira, sillä rotu on alun perin jalostettu kaivoskoiraksi. Määrätietoisella jalostuksella rodun luonne on kuitenkin saatu pehmeämmäksi, ja siitä on tullut seurakoiramaisempi. Bedlingtoninterrierissä on silti edelleen jäljellä sen vahva terrieriluonne.
Terveys

Bedlingtoninterrieri on terve rotu. Sillä kuitenkin esiintyy Kuparitoksikoosi-nimistä sairautta, joka johti lähes rodun tuhoon Suomessa 1990-luvulla. Se on aineenvaihduntatauti, jossa maksa ei pilko tai kuljeta kuparia, joka kertyy vähitellen koiran maksasoluihin ja aiheuttaa pysyviä vaurioita, jotka pahimmillaan johtavat krooniseen maksasairauteen eli hepatiittiin. Kuparitoksikoosi on testattava jokaiselta jalostukseen käytettävältä bedlarilta, koska sairautta pyritään kitkemään pois. Myös erilaiset silmäsairaudet ovat melko yleisiä. Luusto- ja nivelongelmat ovat harvinaisempia.
Alkuperä

Bedlingtoninterrieri on peräisin Northumberlandista, Bedlingtonin ja Rothburyn kaupungeista. Rodun loivat 1800-luvulla englantilaiset kaivostyöläiset, jotka halusivat saada monipuolisen metsästyskoiran kettujen ja kaniinien luolametsästykseen. Bedlingtoninterrierit saatiin syntymään luultavasti risteyttämällä karkeakarvainen metsästysterrieri (rothburynterrieri), joka on bedlingtoninterrierin ja Dandiedinmontinterrierin yhteinen esi-isä, muun muassa Whippetin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Rotumääritelmä (Suomen Kennelliitto, pdf)
Norman Denzin

Norman Kent Denzin (24. maaliskuuta 1941 – 6. elokuuta 2023) oli Illinoisin yliopisto Urbana-Champaignin sosiologian professori, joka kehitti symbolisen interaktionismin teoriaa ja tutkimusta. Hän toimi myös elokuvatutkimuksen professorina ja tiedostusopin tutkimusprofessorina.
Denzinin tutkimusalueita ja kiinnostuksen kohteita olivat muun muassa sosiaalinen vuorovaikutus, kriittinen pedagogiikka, kulttuurintutkimus, elokuvatutkimus, etnografia ja sosiaalipsykologia. Denzin toimitti useita laadullisen tutkimuksen käsikirjoja yhdessä Yvonna Lincolnin kanssa. Hän toimi Cultural Studies ↔ Critical Methodologies- ja International Review of Qualitative Research -lehtien päätoimittajana.
Denzinille myönnettiin Charles Horton Cooley -palkinto vuonna 1988 teoksesta The Alcoholic Self ja George Herbert Mead -palkinto vuonna 1997. Hän oli myös Lifetime Achievement in Qualitative Inquiry -palkinnon saaja vuodelta 2009.
Teokset

Childhood Socialization: Studies in the Development of Language, Social Behavior and Identity (1978)
The Recovering Alcoholic (1987)
Images of Postmodern Society: Social Theory and Contemporary Cinema (1991)
Symbolic Interactionism and Cultural Studies: The Politics of Interpretation (1992)
Interpretive Ethnography: Ethnographic Practices for the 21st Century (1996)
Interpretive Interactionism (2001)
Reading Race: Hollywood and the Cinema of Racial Violence (2002)
Performance Ethnography: Critical Pedagogy and the Politics of Culture (2003)
9/11 In American Culture (2003)
Hollywood Shot by Shot: Alcoholism in American Cinema (2004)
On Understanding Emotion (2007)
Flags in the Window: Dispatches from the American War Zone (2007)
Searching for Yellowstone: Race, Gender, Family and Memory in the Postmodern West (2008)
The Qualitative Manifesto: A Call to Arms (2010)
Custer on Canvas: Representing Indians, Memory, and Violence in the New West (2011)
Blue Ribbon Papers: Interactionism: the Emerging Landscape (2011)
Indians on Display: Global Commodification of Native America in Performance, Art, and Museums (2013)
Interpretive Autoethnography (2013)
Aiheesta muualla

"Tutkimus on maailman tekemistä näkyväksi" – Denzinin haastatteluote  (Arkistoitu – Internet Archive)
Norman Denzinin haastattelu laadullisen tutkimuksen metodologiasta ja kirjasta The Qualitative Manifesto. A Call to Arms.
Nordic Semiconductor

| Nordic Semiconductor |
| --- | --- |

Yritysmuoto:  julkinen osakeyhtiö (allmennaksjeselskap)
Osake:  OSE: NOD
ISIN:  NO0003055501
Perustettu:  1983
Toimitusjohtaja:  Svenn-Tore Larsen
Kotipaikka:  Otto Nielsens veg 12, Trondheim 7052, Norja 
Toimiala:  puolijohdekomponentit
Tuotteet:  lyhyen etäisyyden langattoman tietoliikenteen komponentit (mm. Bluetooth Low Energy, Advanced and Adaptive Network Technology (ANT+), Thread, Zigbee)
Henkilöstö:  yli 1 300 
Kotisivu:  www.nordicsemi.com
Infobox OKNimi-testi OK: 
Nordic Semiconductor ASA on norjalainen puolijohdealan pörssiyhtiö, joka on keskittynyt  vähän virtaa tarvitseviin langattoman viestintäteknologian komponentteihin, joita käytetään muun muassa tietokoneiden ja mobiililaitteiden langattomissa oheislaitteissa ja esineiden internetin (Internet of Things) tuotteissa. Yhtiön osake kuuluu Oslon pörssin keskeisten osakkeiden muodostamaan OBX-indeksiin.
Yhtiön valmistamia elektroniikan komponetteja käytetään muun muassa PC-tietokoneiden langattomissa oheislaitteissa, pelilaitteissa, matkapuhelimen oheislaitteissa, kuluttajaelektroniikan, -terveydenhoidon ja -automatiikan tuotteissa.
Esimerkiksi Logitech M210 -hiiressä on Nordic Semicoductorin valmistama mikropiiri.
Nordic Semin Bluetooth 4.0 -moduuli.
Aiheesta muualla

Kuvia tai muita tiedostoja aiheesta Nordic Semiconductor Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Nel
Käännös suomeksi
NHL (täsmennyssivu)

Kirjainyhdistelmä NHL voi tarkoittaa seuraavia asioita:
NHL, pohjoisamerikkalainen jääkiekkoliiga.
NHL (pelisarja), EA Sportsin kehittämä jääkiekkopeli.
NHL 2K, 2K:n kehittämä jääkiekkopeli.
National Historic Landmark, historiallisesti merkittävien kohteiden luettelossa oleva rakennus, rakennelma tai paikka Yhdysvalloissa
Normihomolehti, vuonna 2010 perustettu queer-lehti
Mainostoimisto NHL Notkea Hinku Laboratorio Oy, vuonna 1984 perustettu mainostoimisto
Insinööritoimisto Rakennuslaskenta NHL Oy, vuonna 1982 perustettu insinööritoimisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”NHL”, voi hakea sivunnimihaulla, laajalla sivunnimihaulla tai tekstihaulla.
Ollierin tauti

Ollierin tauti eli enkondromatoosi on sairaus, josta kärsivällä esiintyy useita enkondroomia. Arviolta yksi ihminen 100 000:sta sairastaa sitä. Häiriö on yleensä sporadinen. Siihen liittyy pahanlaatuisten muutosten vaara; enkondroomista voi kehittyä kondrosarkoomia. Maffuccin oireyhtymää sairastavilla esiintyy enkondroomien lisäksi hemangioomia.
Natriumfluoriasetaatti

| Natriumfluoriasetaatti |
| --- | --- |


Tunnisteet
CAS-numero:  62-74-8
PubChem CID:  16212360
Ominaisuudet
Molekyylikaava:  NaFC2H2O2
Moolimassa:  100 g/mol
Ulkomuoto:  väritöntä, kiinteää ainetta
Sulamispiste:  200 °C (325,15 K)
Kiehumispiste:  hajoaa korkeammissa lämpötiloissa
Liukoisuus veteen:  hyvä
   
Natriumfluoriasetaatti eli fluorietikkahapon natriumsuola on myrkyllinen asetaattiyhdiste. Sitä esiintyy luonnossa ainakin 40 kasvissa Australiassa ja Afrikassa ja sitä käytetään tuhoeläinten torjuntaan.
Natriumfluoriasetaatti pysäyttää sitruunahappokierron reagoimalla asetyylikoentsyymi-A:n kanssa muodostaen fluori­asetyyli­koentsyymi-A:ta, josta muodostuu edelleen myrkyllistä fluorisitruunahappoa.
Natriumfluoriasetaatti-myrkkyvaroitus Uudesta-Seelannista.
Aiheesta muualla

Natriumfluoriasetaatin kansainvälinen kemikaalikortti
Toxin and Toxin Target Database (T3DB): Sodium fluoroacetate (englanniksi)
Kyoto Encyclopedia of Genes and Genomes (KEGG): Sodium monofluoroacetate (englanniksi)
Torjunta-aineita
| --- | --- |
Jyrsijät:   Arsenikki  Barium  Bromadioloni  D-vitamiini  Fosfiini  Natriumfluoriasetaatti  Strykniini  Tallium  Taponlehti  Zyklon B  Kumatetralyyli  Varfariini 
Loiset:  Malationi
Kasvituholaiset:  Dimetoaatti
Rikkakasvit:   glyfosaatti  fenoksietikkahapon johdannaiset  sulfonyyliurea 
Hyönteiset:   Aldriini  dieldriini  Toksafeeni  DDT  Endriini  Klordaani  Mireksi  Heksabromobifenaali  Heptakloori  Klordekoni  Lindaani
Nasser Al-Khelaifi

Nasser Ghanim Al-Khelaifi vuonna 2014.
Nasser Ghanim Al-Khelaifi (arab. ناصر بن غانم الخليفي‎‎‎, s. 12. marraskuuta 1973 Doha) on qatarilainen liikemies ja entinen tennisammattilainen. Hän toimii beIN Media Groupin hallituksen puheenjohtajana sekä toimitusjohtajana. Al-Khelaifi toimii myös Qatar Sports Investmentsin hallituksen puheenjohtajana sekä toimitusjohtajana.
Al-Khelaifi toimii myös ranskalaisen Paris Saint-Germain -jalkapallojoukkueen hallituksen puheenjohtajana sekä toimitusjohtajana. Hänet nimettiin vuonna 2015 joukkueen johtajaksi ja vuonna 2016 Ranskan jalkapallon vahvimmaksi vaikuttajaksi.
Tennisura

Al-Khelaifi voitti Davis Cupissa Qatarin joukkueessa 12 kaksinpeliottelua ja hävisi 31 kaksinpeliottelua. Hän oli parhaimmillaan ATP-listan sijalla 995.
Aiheesta muualla

Kuvia tai muita tiedostoja aiheesta Nasser Al-Khelaifi Wikimedia Commonsissa
Ollie Hopnoodle’s Haven of Bliss

| Ollie Hopnoodle’s Haven of Bliss |
| --- | --- |

Ohjaaja:  Dick Bartlett
Käsikirjoittaja:  Jean Shepherd
Tuottaja:  Olivia Tannan
Säveltäjä:  Steve Olenick
Pääosat:   Dorothy Lyman  James B. Sikking  Jerry O'Connell  Jason Clarke Adams 
Valmistustiedot
Valmistusmaa:  Yhdysvallat
Levittäjä:  Disney Channel
Ensi-ilta:  1988
Kesto:  89 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Ollie Hopnoodle’s Haven of Bliss on suoraan televisiolevitykseen tuotettu komediaelokuva, joka ensiesitettiin Disney Channelilla 1988. Sen on ohjannut Dick Bartlett.
North American Soccer League (1968–1984)

| North American Soccer League |
| --- | --- |
Laji:  Jalkapallo
Maa(t):   Yhdysvallat    Kanada
Perustettu:  1968
Lopetettu:  1985 (last season 1984)
Hallitseva mestari:  Chicago Sting (1984)
Eniten mestaruuksia:  New York Cosmos (5)
North American Soccer League (NASL) on entinen jalkapallon ammattilaisliiga, jossa pelasi yhdysvaltalaisia ja kanadalaisia joukkueita. Nykyään sitä vastaa Major League Soccer. Liiga perustettiin 1968 ja se lopetettiin 1984.
NASL:n mestarit

1968 Atlanta Chiefs
1969 Kansas City Spurs
1970 Rochester Lancers
1971 Dallas Tornado
1972 New York Cosmos
1973 Philadelphia Atoms
1974 Los Angeles Aztecs
1975 Tampa Bay Rowdies
1976 Toronto Metros-Croatia
1977 New York Cosmos
1978 New York Cosmos
1979 Vancouver Whitecaps
1980 New York Cosmos
1981 Chicago Sting
1982 New York Cosmos
1983 Tulsa Roughnecks
1984 Chicago Sting